Dat Woort Exzentrizität sett sik tohopen ut dat lat. ex „buten“ un centrum „Middelpunkt“ un bedüdt so veel as „nich in de Mitt“. Disse Beteken geiht torüch op den däänschen Astronom Tycho Brahe, den Schoolmeester vun Johannes Kepler. In sien Planetentheorie, de en Oort Mischen ut dat geozentrische Weltbild un dat heliozentrische Weltbild dorstellt, geev dat „zentrische“ Bahnen, bi de de Eer in de Mitt stünn, un „exzentrische“ Kringbahnen mit de Sünn in’n Middelpunkt.